19/08/2020 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 14 de agosto do 2020, da Xefatura Territorial da Coruña, pola que se concede a autorización administrativa previa e de construción dunha instalación de distribución eléctrica no concello de Ferrol (expediente-e.: IN407A 2020/31)

Resolución do 14 de agosto do 2020, da Xefatura Territorial da Coruña, pola que se concede a autorización administrativa previa e de construción dunha instalación de distribución eléctrica no concello de Ferrol (expediente-e.: IN407A 2020/31) Expediente-e.: IN407A 2020/31-1. Promotora: UFD Distribución Electricidad, S. A. Denominación da instalación: LMTS anelado do CT Cristo (15CIG5). Concello: Ferrol. FEITOS 1. O 12 de febreiro do 2020, a empresa promotora solicitou a autorización administrativa previa e a autorización administrativa de construción do proxecto de execución da dita instalación de distribución eléctrica.2. O proxecto non se someteu ao trámite de información pública, segundo o artigo 38 da Lei 5/2017, do 19 de outubro, de fomento da implantación de iniciativas empresariais en Galicia (DOG núm.203, do 25 de outubro de 2017). 3. Solicitouse o preceptivo informe ás distintas administracións, organismos ou, de ser o caso, empresas de servizo público ou de servizos de interese xeral afectadas, isto é, Servizo de Xestión Cultural-Xefatura Territorial da Consellería de Cultura e Turismo da Coruña; a Autoridade Portuaria de Ferrol-San Cibrao-Mº. de Transportes, Movilidad y Agenda Urbana (Puertos del Estado) e o Concello de Ferrol. A empresa promotora manifestou a súa conformidade cos condicionados establecidos polo Servizo de Xestión Cultural e pola Autoridade Portuaria. No que atinxe ao concello, con data 22 de xuño do 2020 achegou un novo informe dando a conformidade urbanística do proxecto.4. Os servizos técnicos da Xefatura Territorial emitiron informe favorable sobre a dita solicitude. CONSIDERACIÓNS LEGAIS E TÉCNICAS 1. A Lei 24/2013, do 26 de decembro, do sector eléctrico.2. O Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica.3. O Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridade en liñas eléctricas de alta tensión e as súas instrucións técnicas complementarias ITC-LAT 01 a 09.4. O Real decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalacións eléctricas de alta tensión e as súas instrucións técnicas complementarias ITC-RAT 01 a 23.5. O Real decreto 842/2002, do 2 de agosto, polo que se aproba o Regulamento electrotécnico para baixa tensión.6. A Lei 5/2017, do 19 de outubro, de fomento da implantación de iniciativas empresariais en Galicia (DOG núm.203, do 25 de outubro de 2017). 7. As características técnicas da instalación son as que a seguir se describen:  Liña eléctrica de media tensión soterrada a 15 kV cunha lonxitude de 465 m., coa orixe en empalmes proxectados na LMTS. SMR704 en arqueta fronte ao CT Espartero (expediente: 952/16), condutor tipo RHZ1 2OL 12/20 kV 1X240 mm 2 Al e remate en cela de liña existente no CT Espartero, logo de realizar entrada e saída no CT. Cristo (expediente: IN407A 2016/1813-1).  Substitución das celas existentes no CT. Cristo por celas modulares con corte en SF6 configuración 3L+1P (2 telecontroladas). 8. No expediente consta un informe favorable dos servizos técnicos desta Xefatura Territorial. De acordo con todo o indicado, RESOLVO: 1. Conceder a autorización administrativa previa e a autorización administrativa de construción á dita instalación de distribución eléctrica.2. A instalación executarase no prazo dun ano, contado a partir do día seguinte ao da publicación da presente resolución no Diario Oficial de Galicia.3. Para a posta en funcionamento da instalación autorizada, deberá achegar ante esta Xefatura Territorial unha solicitude coa cal xuntará a seguinte documentación:  As declaracións de conformidade relativas ao material ou equipamento, e as certificacións ou homologacións, se procede.  Un certificado do/a director/a da montaxe en que se garantirá o cumprimento das especificacións do proxecto e prescricións complementarias, se as houber, así como das regulamentacións e normas oportunas na montaxe da instalación e posta a punto.4. Esta aprobación outórgase sen prexuízo doutras que sexan de aplicación segundo a lexislación vixente, en especial as relativas á ordenación do territorio e ao medio ambiente. Contra esta resolución, que non é definitiva en vía administrativa, poderase interpor recurso de alzada ante o conselleiro de Economía, Emprego e Industria, no prazo dun mes, contado a partir do día seguinte ao da notificación ou publicación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015), sen prexuízo de que as persoas interesadas poidan interpor calquera outro recurso que considere pertinente. Mediante este documento notifícaselle á empresa promotora esta resolución, segundo o esixido no artigo 40.1 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015). A Coruña, 14 de agosto do 2020. Isidoro Martínez Arca Xefe territorial da Coruña